b'\n_START_ARTICLE_\nUpravljanje odnosov s strankami\n_START_SECTION_\nInformacijske re\xc5\xa1itve za CRM\n_START_PARAGRAPH_\nSistem za upravljanje odnosov s strankami (CRM) pomaga podjetjem, da dobijo vpogled v ravnanje svojih strank, pri tem pa svoje poslovanje spremenijo tako, da stranke kar najbolj zadovoljijo. Z razvojem CRM-ja se na trgu iz leta v leto pojavlja vedno ve\xc4\x8d informacijskih re\xc5\xa1itev za CRM. Podjetja, ki so vodilna pri razvoju ERP2 re\xc5\xa1itev, se pojavljajo v vodilnih funkcijah tudi pri re\xc5\xa1itvah za podporo CRM. Na\xc5\xa1teli bomo nekaj najpomembnej\xc5\xa1i CRM orodij, ki so dostopna v Sloveniji te so: Intrix CRM, Microsoft Dynamics CRM, SAP CRM, Oracle CRM (Peoplesoft CRM), Pronet Pro CRM, InteliDoc CRM in mnogi drugi. _NEWLINE_Mobilni CRM_NEWLINE_Podpora projektom, tr\xc5\xbeenju, prodaji, po-prodajnim aktivnostim in servisiranju strank so funkcije, ki jih zajema mobilni CRM. Prakti\xc4\x8dno predstavlja pisarno integrirano v program, ta pa nas zalaga z informacijami in podatki potrebnimi o dolo\xc4\x8deni stranki ali procesu. Te funkcije uporabimo pri grajenju in ohranjanju odnosa z vsako stranko. Podjetja, ki tega niso sposobna, so v resni nevarnosti, da ne zadostijo potrebam svojih vse bolj zahtevnih strank. Ravno nasprotno pa so podjetja, ki so gradila na teh sistemih, v veliki ve\xc4\x8dini dosegla izjemno pozitivne rezultate in le \xc5\xa1e zavarovala trg pred konkurenco. Od tu do mobilnega CRM-ja je bil le \xc5\xa1e korak, saj so prav ta ista podjetja sedaj pridobljene informacije \xc5\xbeelela narediti dostopne vsem svojim zaposlenim in to povsod. Mobilne pisarne, ki so jih potrebovali delavci na terenu, med sestanki in doma, so z razvojem vse bolj naprednih tele- fonov in dostopom do interneta od prakti\xc4\x8dno povsod postale realnost. Tako je se je rodil mobilni CRM. Pri razvoju jim je bilo vodilo izdelati internetni sistem, ki bo hitro in enostavno prilagodljiv zna\xc4\x8dilnostim vsakega podjetja, njegovim   dolgoro\xc4\x8dnim  potrebam  ter   potrebam njegovih strank, dostopen od kjerkoli in kadarkoli. Re\xc5\xa1itev odlikuje velika preglednost in nadzor nad poslovanjem, kar posledi\xc4\x8dno prina\xc5\xa1a pove\xc4\x8danje poslovne u\xc4\x8dinkovitosti in  s  tem doseganje konkuren\xc4\x8dne prednosti.'